**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 22.10.2018 г., ПРОТОКОЛ № 13**

**ПО ТОЧКА ДЕСЕТА**

**Предложение относно отдаване под наем на помещение, частна общинска собственост - лекарски кабинет, находящ се в сграда с идентификатор 73403.501.2572.1 по кадастралната карта и кадастралните регистри на гр.Трявна, ул.”Лясков дял” №1 (бивша поликлиника).**

**Вносител: Кметът на общината**

**Р Е Ш Е Н И Е № 174**

На основание чл.21, ал.1, т.8 от ЗМСМА, чл.8, чл.14, ал.6 от ЗОС и чл.21, ал.14 от НРПУРОИ, Общински съвет-Трявна

**Р Е Ш И :**

1. Дава съгласие да се отдаде под наем на „АИПСМПОБ д-р Росица Стойнова“ ЕООД гр.Стара Загора, ЕИК 205343179, с представител д-р Росица Стойнова, без търг или конкурс, за срок от 5 (пет) години, имот – частна общинска собственост, представляващ: лекарски кабинет №11, с полезна площ 13.44кв.м. и манипулационни с площ 26.75кв.м., находящи се на втори етаж от сграда с идентификатор 73403.501.2572.1 по кадастралната карта и кадастралните регистри на гр.Трявна, общ.Трявна, обл.Габрово, одобрена със Заповед №РД-18-21/12.05.2010г. на Изп.директор на АГКК гр.София – гр.Трявна, ул.”Лясков дял” №1 (бивша поликлиника), при следните задължителни условия:

1.1. Имотът (помещението) да се използва за лекарски кабинет, в който да се извършва специализирана медицинска дейност – очни болести.

1.2. Приема месечна наемна цена в размер на 65.00лв. без ДДС, (78.00 лв. с включен 20% ДДС), която да се актуализира съгласно годишния официален инфлационен индекс на потребителските цени, определен от НСИ и при промяна на Тарифата за определяне началния /минимален/ размер на месечния наем за 1 кв. м полезна площ, при предоставяне на общинска собственост под наем, в лева.

1.3. Всички разходи, във връзка с използването на имота: Извършването на необходимите ремонтни работи и оборудване на кабинета, такси, консумативи и др. са за сметка на Наемателя.

2. Възлага на Кмета на Общината да издаде заповед и сключи договор по т.1 от настоящото Решение.

Прието с поименно гласуване с 15 гласа „за“, 0 „против“ и 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**